paragraph_text: Iako se Hulkova boja mijenjala kroz njegovu izdavačku povijest, najčešća je ipak bila zelena. Kao Hulk, Banner ima veliki raspon snage, a intenzitet njegove snage ovisi o njegovoj ljutnji. Kao što i sam Banner kaže, "Što je Hulk ljući, to je Hulk jači". Jake emocije, kao što su bijes i tuga, također su okidači njegove transformacije u Hulka. Dok je bio dijete, Bannerov otac Brian bi često poludio i silovao njegovu majku te je tako u Banneru stvarao psihološki kompleks straha, ljutnje i straha od ljutnje te destrukcije. Najčešća radnja stripova o Hulku je lov Američke vojske na Bannera odnosno Hulka zbog destrukcije koju izaziva. Poznat je i po svojem uzviku kojeg često koristi: "HULK SMASH!" (hrv. "HULK RAZBITI!").